Druk saam deur - Christian Motivations
Druk saam deur
Amy Simpson skryf: "Toe ons kinders vier en ses was, het ek uitgevind dat ek swanger is. Twee weke later het ek 'n miskraam gehad. Terwyl ek herstel het, het my man dit goed hanteer, maar toe ek fisies gesond was, het die verlies hom getref. Hy was teruggetrokke en wou nie familielede besoek nie - terwyl ek wou vergeet, aanbeweeg, tussen mense wees. As 'n paartjie iets deurmaak wat hulle op verskillende maniere affekteer, hoe laat 'n mens dit werk?
Sê vir jou eggenoot wat jy nodig het. Het jy spasie nodig? Wil jy praat? Wil jy tussen mense of all een wees? Luister na jou maat se gevoelens.
Hanteer die kern van die probleem. My man wou nie by sy familie gaan kuier nie... en soos wat ons gepraat het, het ons ontdek die werklike probleem was dat hy gedink het dat hulle nie baie ondersteunend sou wees nie.
Wees bereid om te onderhandel. Ek wou iets lekkers doen, al was dit nie saam met sy familie nie. Ons kon ons albei se behoeftes bevredig deur met familielede te kuier wat nader aan ons gebly het.
Kry hulp. Soms kan 'n mens nie onderhandel nie. Een eggenoot wil daaroor praat en die ander een kan dit nie verduur dat enigiets daaroor gesê word nie. Kry 'n berader, of 'n Christenvriend wat tydelik kan help. Dit maak 'n groot verskil as mense saam met jou en vir jou bid. Maar beskerm die intimiteit in julle huwelik, en moenie toelaat dat enigiets tussen jou en jou eggenoot kom nie."
Sielskos: Hand 22-23; Matt 10:32-42; Ps 65; Spr 16: 8-9